b'\n_START_ARTICLE_\nHe ovat paenneet\n_START_SECTION_\nTuotanto\n_START_PARAGRAPH_\nKev\xc3\xa4\xc3\xa4ll\xc3\xa4 2013 elokuva sai suurimman, 720\xc2\xa0000 euron tuotantotuen Suomen elokuvas\xc3\xa4\xc3\xa4ti\xc3\xb6lt\xc3\xa4. Elokuva kuvattiin saman vuoden kes\xc3\xa4n\xc3\xa4.\n_START_SECTION_\nFestivaalit\n_START_PARAGRAPH_\nElokuva oli mukana kaksilla arvostetuilla elokuvafestivaaleilla: Venetsian elokuvajuhlilla ja Toronton elokuvajuhlilla. He ovat paenneet oli ensimm\xc3\xa4inen suomalainen n\xc3\xa4ytelm\xc3\xa4elokuva Venetsian ohjelmistossa vuosikausiin \xe2\x80\x93\xc2\xa0edelt\xc3\xa4v\xc3\xa4ll\xc3\xa4 kerralla kunnian sai Valkeap\xc3\xa4\xc3\xa4n esikoisohjaus Muukalainen.\n_START_SECTION_\nPalkinnot\n_START_PARAGRAPH_\nKuvaaja Pietari Peltola palkittiin helmikuussa 2015 G\xc3\xb6teborgin elokuvajuhlilla kuvauksestaan Sven Nykvist -palkinnolla. Tuomariston mukaan elokuvan kieli oli uskaliasta rikkoen klassisen elokuvakerronnan s\xc3\xa4\xc3\xa4nt\xc3\xb6j\xc3\xa4. Pian t\xc3\xa4m\xc3\xa4n j\xc3\xa4lkeen elokuva voitti nelj\xc3\xa4 Jussi-palkintoa kategorioissa paras elokuva, ohjaus, \xc3\xa4\xc3\xa4nisuunnittelu ja leikkaus. Elokuva oli ehdolla my\xc3\xb6s miessivuosasta, kuvauksesta ja pukusuunnittelusta._NEWLINE_Elokuva oli Suomen ehdokas lokakuussa 2015 jaetun Pohjoismaiden neuvoston elokuvapalkinnon saajaksi.\n_START_SECTION_\nVastaanotto\n_START_PARAGRAPH_\nElokuvan ker\xc3\xa4si Suomessa teatterilevityksess\xc3\xa4 vuoden 2014 aikana 3\xc2\xa0094 katsojaa.'